  Туспуктэм: vk.com (Александр Бречалов) Наталия Сильвестрова Удмуртиысь эмъяськонниосы асьме кунын лэсьтэм 29 выль УЗИ-аппаратъёс вуизы. Тӥрлыкез «Здравоохранение» йӧскалык ӵектос улсын басьтӥзы. Со сярысь элькун тӧролэн но кивалтэтлэн пресс-службаез ивортӥз. « Быдэн одӥг аппарат Воткаысь кар, озьы ик Балезино, Вавож, Вотка, Дэбес, Дэри, Камбарка, Каракулино, Кез, Кизнер, Каяса, Красногорск, Пичи Пурга, Сьӧлта, Сюмси, Шаркан, Юкаменск ёрос эмъяськонниосы вуоз. Быдэн кык аппарат Алнаш но Якшур-Бӧдья ёрос, Глаз ёроскуспо эмъюртъёсы келялозы. Сарапул кар больницае куатез вуоз » Александр Бречалов, Удмуртилэн тӧроез Выль тӥрлык диагностикаез ӝоггес но ӟечгес быдэстыны луонлык сётоз. Аппаратъёсты кӧтпушкез, сюлэмез но вирсэръёсты, пичи сарвыл (малый таз) мугор люкетъёсты, йӧлнёредэз (молочная железа) но ньылондор безэз (щитовидная железа) эскеронын кутозы. Тодэ вайытом, 2023-тӥ арын инвожое 26 УЗИ-аппарат Удмуртиысь эмъяськонниосы вуиз. Озьы ик туэ йӧскалык ӵектос улсын выль рентген-аппаратъёс, маммографъёс но эндоскопъёс басьтозы. Тегъёс: Тазалык эмъяськонниос тӥрлык Удмуртия  